BMC અને બ્રહ્માકુમારીવાળાઓના આ ઝઘડામાં સાચું કોણ અને જૂઠું કોણ એ જાણવાનો વધુ પ્રયત્ન કરતાં મિડ-ડે LOCALએ જ્યારે ગાર્ડનના BMC દ્વારા નિયુક્ત કરવામાં આવેલા ચોકીદાર સાથે વાત કરી ત્યારે તેણે કહ્યું હતું કે ‘BMCએ ગાર્ડનમાં પાણી બંધ કર્યું એનાથી ગાર્ડનમાં આવનારા-જનારા કોઈને પાણીની સમસ્યા નથી નડી કે ન તો બ્રહ્માકુમારીવાળાઓએ ગાર્ડનની જાળવણીમાં કોઈ બેદરકારી બતાવી છે. ગાર્ડનમાં થતી દરેક નાની-મોટી તોડફોડ કે સાફસફાઈ કે અન્ય જાણવણી માટેના ખર્ચા તેમણે પોતાના ખિસ્સામાંથી કર્યા છે. ઊલટાના ગાર્ડનમાં આવતાં કપલ્સને ઉદ્ધત વર્તન કરતાં તેમણે અટકાવ્યાં છે. બાકી મોટા લોકોની વાતો તેઓ જ જાણે.’